Unión de consultas

A unión de consultas, consiste en obter un conxunto de filas que proveñen de varias consultas. No resultado, a menos que o indiquemos explicitamente, non aparecerán as filas repetidas.

En Transact-SQL a palabra reservada para realizar a unión entre consultas é UNION.

Para que se poida realizar unha unión entre consultas é necesario que as dúas consultas cumpran as seguintes condicións:

* ter o mesmo número de columnas,
* que as columnas teñan o mesmo tipo ou tipos compatibles. É dicir, a primeira columna da primeira consulta deberá ter un tipo compatible coa primeira columna da segunda consulta; e así sucesivamente con cada par de columnas.

Sintaxe Unión

SELECT col1 [,..., colN]

FROM ...

[WHERE...]

[GROUP BY...]

[HAVING ...]

**UNION [ALL]**

SELECT col1 [,..., colN]

FROM ...

[WHERE...]

[GROUP BY...]

[HAVING ...]

[**UNION [ALL]]**

[ORDER BY ...]

**- ALL:** Cando engadimos a palabra ALL despois de UNION estamos indicando que queremos que no resultado aparezan todas as filas, repetidas ou non.

* **ORDER BY:** A cláusula ORDER BY só se poderá incluír ao final da última consulta, non en cada unha delas. Nesta cláusula, sempre se fará referencia ao nome dos campos da primeira consulta, ou ben indicaremos a posición. Como xa dixemos sempre se entenderá mellor a consulta se indicamos o nome e non a posición.

Intersección de consultas

A intersección de consultas, consiste en obter as filas que teñen en común dúas consultas, só de dúas, non como no caso da unión na que se permite unir máis de dúas consultas.

En Transact-SQL a palabra reservada para realizar a intersección de consultas é INTERSECT.

Para que se poida realizar unha intersección de consultas é necesario que as dúas consultas cumpran as mesmas condicións que no caso da unión:

* ter o mesmo número de columnas, e,
* que as columnas teñan o mesmo tipo ou tipos compatibles.

Sintaxe **INTERSECT**

SELECT col1 [,..., colN]

FROM ...

[WHERE...]

[GROUP BY...]

[HAVING ...]

**INTERSECT**

SELECT col1 [,..., colN]

FROM ...

[WHERE...]

[GROUP BY...]

[HAVING ...]

[ORDER BY ...]

* **ORDER BY:** A cláusula ORDER BY só se poderá incluír ao final da segunda consulta, non en cada unha delas.

Diferenza de consultas

A diferenza de consultas consiste en obter as filas que aparecen na primeira consulta da diferenza pero non na segunda. Igual que no caso da intersección só afecta a dúas consultas.

En Transact-SQL a palabra reservada para realizar a intersección de consultas é EXCEPT.

Para que se poida realizar unha diferenza de consultas é necesario que as dúas consultas cumpran as mesmas condicións que no caso da unión e da intersección:

* ter o mesmo número de columnas, e,
* que as columnas teñan o mesmo tipo ou tipos compatibles.

Sintaxe except

SELECT col1 [,..., colN]

FROM ...

[WHERE...]

[GROUP BY...]

[HAVING ...]

**EXCEPT**

SELECT col1 [,..., colN]

FROM ...

[WHERE...]

[GROUP BY...]

[HAVING ...]

[ORDER BY ...]

* **ORDER BY:** A cláusula ORDER BY só se poderá incluír ao final da segunda consulta, non en cada unha delas.