Cousas pa falar na clase de conceptos:

A inversión do going native: destaca como a visión da cultura dominada está entre o desprezo e a fetichización, sempre con ambas posturas vistas dende a distancia e a superioridade. Como comenta García Canclini, a represión e apropiación simultáneas da cultura dominada son clave na dominación hexemónica.

Critica á hexemonía: Convencer ás culturas dominadas de que a cultura dominante é positiva🡪 caracteriza ós actores como personaxes que aceptan con gusto a “cultura americana” e que a mesturan ca súa cultura propia ( que é unha parodia da concepción global que o oeste ten das culturas indíxenas). Ó mesmo tempo critica á propia cultura americana, reducíndoa ó estereotipo cultura capitalista de consumo masivo (gafas de sol, coca-cola, portatil...).

Crítica á hibridación: Representan a mestura das dúas culturas, a dominada e a dominante, collendo características estereotípicas de cada unha, pero sen ningún tipo de asimilación como tal.

Dobre dimensión: Comeza sendo unicamente unha performance para criticar o colonialismo, pero gana unha segunda capa no momento no que o público pensa que é algo real.

En resumo: Os actores representan o papel dunha cultura dominada completamente hexemónica dende o que para James C. Scott punto de vista gramsciano, subrogada e convertida á cultura norte-americana de forma voluntaria. A performance en si funciona coma un exercicio de contra-hexemonía, posto que busca amosar a experiencia colectiva dos grupos subalternos (converte a cultura en espazo de conflito), como fixeron Guha, Genovese, Soctt ou Gramsci entre outros.